ഭാരത് ബന്ദിന് ഐക്യദാര്ഢ്യം തൃശൂര്: ഭാരതത്തില് ഇപ്പോള് നടക്കുന്ന കര്ഷകസമരം, ഇന്ത്യയുടെ നിലനില്പിനു വേണ്ടിയുള്ളതാണെന്നു സ്റ്റേറ്റ് എംപ്ലോയീസ് ആന്ഡ് ടീച്ചേഴ്സ് ഓര്ഗനൈസേഷന്സെറ്റോ. കഴിഞ്ഞ കുറേ മാസങ്ങളായി, ഇന്ത്യയിലെ കര്ഷകര് നടത്തുന്ന ധര്മസമരത്തിന്റെ ഭാഗമായി ഇന്നലെ നടന്ന ഭാരത ബന്ദിന് ഐക്യദാര്ഢ്യം പ്രഖ്യാപിച്ചുകൊണ്ട് സെറ്റോ തൃശൂര് ജില്ലാ കമ്മിറ്റിയുടെ നേതൃത്വത്തില് ഹെഡ് പോസ്റ്റ് ഓഫീസിനു മുന്പില് ധര്ണ നടത്തി. സെറ്റോ ജില്ലാ ചെയര്മാന് കെ.വി. സനല്കുമാര് അധ്യക്ഷത വഹിച്ച പ്രതിഷേധ ധര്ണ, കെപിഎസ്ടിഎ സംസ്ഥാന നിര്വാഹകസമിതി അംഗം എ.എം. ജയ്സണ് മാസ്റ്റര് ഉദ്ഘാടനം ചെയ്തു. എന്ജിഒ അസോസിയേഷന് ജില്ലാ പ്രസിഡന്റ് എം.ഒ. ഡെയ്സണ്, കേരള ഗസറ്റഡ് ഓഫീസേഴ്സ് യൂണിയന് ജില്ലാ പ്രസിഡന്റ് ഡോ. സി.ബി. അജികുമാര്, സെറ്റോ നേതാക്കളായ റാഫി പോള്, ടി,ജി, രഞ്ജിത്ത്, വി. സുകുമാരന്, പി. രാമചന്ദ്രന്, സന്തോഷ് തോമസ്, കെ.എന്. നാരായണന്, ഇ.എസ്. അജിത്കുമാര്, ജോഷി ആന്റണി, ടി.ജെ. അഗസ്റ്റിന്, അരുണ് സി. ജെയിംസ്, ഐ.വി. സെബാസ്റ്റ്യന്, ഇ.എ. ഗിരിജ, രഞ്ജിത്ത് ഗോപാല്, വി.കെ. ഉദയന് തുടങ്ങിയവര് നേതൃത്വം നല്കി. കര്ഷക സമിതി ധര്ണ നടത്തി തൃശൂര്: ഭാരത ബന്ദിന്റെ ഭാഗമായി തൃശൂരില് സംയുക്ത കര്ഷക സമിതി ജില്ലാ കമ്മറ്റിയുടെ നേതൃത്വത്തില് ധര്ണയും പൊതുസമ്മേളനവും നടത്തി. കോര്പറേഷന് ഓഫീസ് പരിസരത്തു നടത്തിയ സമരം കേരള കര്ഷകസംഘം സംസ്ഥാന വര്ക്കിംഗ് കമ്മറ്റി അംഗം എ.എസ്. കുട്ടി ഉദ്ഘാടനം ചെയ്തു. കിസാന് സഭ നേതാവ് എം.ജി. നാരായണന് അധ്യക്ഷത വഹിച്ചു. കര്ഷക സംഘടനാനേതാക്കളായ സി.ആര്. വത്സന്, പോള് എം.ചാക്കോ, ജെയിംസ് മുട്ടിക്കല്, വി.ആര്. പുഷ്പാകരന്, ഷോബിന് തോമസ്, വി.എന്. ശിവദാസ്, യു.പി. ജോസഫ്, ടി.കെ. വാസു, ഉണ്ണിക്കൃഷ്ണന് ഈച്ചരത്ത്, കെ.രവീന്ദ്രന്, എം.ശിവശങ്കരന് എന്നിവര് പ്രസംഗിച്ചു.